[{"text_idx": "#000000", "text": "Ja\u0308rgnev retsept pa\u0308rineb Buenos Airese la\u0308hedalt va\u0308ikesest Escobari linnakesest. Seda retsepti ja pikemat reisikirjeldust saate lugeda siitsamast linnuliha blogist, kus siis ehedaid maitseid toob siia u\u0308mber-ilma reisil olev Juta. Esimeseks retseptiks siis kuldseks ku\u0308psenud empanadad."}, {"text_idx": "#000001", "text": "750 g Rannamo\u0303isa Jahutatud broilerifileed\nSoola, pipart, kuivatatud tsillit, vu\u0308rtsko\u0308o\u0308ment, paprikapulbrit (iga u\u0308hte 1sl)"}, {"text_idx": "#000002", "text": "Taigna valmistamiseks pane keema 1 kl piima 2 sl rasvaga. Lisa veidi soola. Jahuta toatemperatuurile. Vala lauale 0,5 kg jahu kuhjaks, tee keskele auk. Lo\u0308o\u0308 auku 1 muna, lisa aeglaselt piima-rasva segu ja sega samal ajal teise ka\u0308ega, kuni tekib tihe tainas. So\u0303tku mo\u0303ned minutid, oota 15 min, rulli lahti. Lo\u0303ika umbes 15 cm la\u0308bimo\u0303o\u0303duga ringid."}, {"text_idx": "#000003", "text": "Ta\u0308idiseks lo\u0303ika 750 g broilerifileed tu\u0308kkideks. Pane kaussi, vala keev vesi peale ja kurna kohe."}, {"text_idx": "#000004", "text": "Pane 1 kl rasva potti, prae selles klaasjaks 0,5 kg hakitud sibulat ja 250 gr rohelist sibulat, lisa eelnevalt kurnatud liha, maitsesta soola ning pipraga ning muude maitseainetega, eemalda tulelt. Haki 2 keedetud kartulit tu\u0308kkideks, lisa need lihasegule, kui see on jahtunud. Sega la\u0308bi ja lisa 2 hakitud keedumuna."}, {"text_idx": "#000005", "text": "Ta\u0308ida empanadad asetades supilusikata\u0308is ta\u0308idist taignaketta keskele ja voltides a\u0308a\u0308red kinni. Sulgemiseks tuleb empanada a\u0308a\u0308red veega ma\u0308rjaks teha. Ma\u0308a\u0308ri pealt munaga. Ku\u0308pseta ahjus kuldseks."}, {"text_idx": "#000007", "text": "Karrine panniroog riisi ja hakklihaga"}]